**З А П О В Е Д**

**№ РД-07-59/02.08.2024г.**

гр. Видин

На основание чл. 3, ал. 4 от Устройствения правилник на ОД ” Земеделие”, във връзка с чл. 37в, ал. 1 от Закона за собствеността и ползването на земеделските земи (ЗСПЗЗ) и чл. 72б от Правилника за прилагане на закона за собствеността и ползването на земеделските земи (ППЗСПЗЗ)

**О П Р Е Д Е Л Я М :**

Комисия за създаване на масиви за ползване между собственици и/или ползватели на земеделска земя за стопанската **2024-2025 г. за землище Ясен община Ново село,** в състав:

**Председател:** - Юлия Паскова – гл. експерт в Общинска служба по земеделие – гр. Брегово-офис Ново село

**Членове на комисия:**

1. Татяна Крумова – гл. експерт в ГД ”АР” към Областна дирекция ”Земеделие” – гр. Видин

2. Елица Любенова – гл. специалист „Управление на собствеността“ в Община Ново село

3. Красимир Ванков - гл. специалист „СПК” в СГКК Видин

4. Антоанета Ангелова – гл. експерт в Общинска служба по земеделие – гр. Брегово-офис Ново село

**със следните задачи:**

1. Да ръководи сключването на споразумение между собственици и/или ползватели за създаване на масиви за ползване на земеделски земи за стопанската 2024/2025 г. за землището.

2. Да провери пълнотата и качеството на изходните данни и материали и да предостави на участниците в споразумението необходимите карти и регистри.

3. Да определи кръга на правоимащи лица за участие в процедурата, съгласно изискванията на закона.

4. Да осъществява контрол за спазването на нормативните изисквания при сключване на доброволно споразумение, както и да прилага същите при изготвянето на служебно разпределение.

5. Да приема изготвеният проект на доброволно споразумение, като извършва обстоен преглед относно неговота законосъобразност.

6. Да изготви в сроковете по чл.37в от ЗСПЗЗ проект на служебно разпределение, в случай че няма постигнато доброволно споразумение за землището, или внесеното такова не отговаря на нормативните изисквания.

7. Да определи правила за своята работа, да оповестява публично заседанията си и да съставя протокол за всяко заседание на комисията, по надлежния ред.

8. Да изготви доклад до директора на Областна дирекция "Земеделие" гр. Видин със съдържанието по чл. 37в, ал. 4 от ЗСПЗЗ, след приключване на процедурата.

Настоящата заповед, да се обяви в кметствата, в сградата на общинската служба по земеделие и да се публикува на интернет страниците на Община Ново село и на Областна дирекция "Земеделие" гр. Видин.

Контрол по изпълнението на настоящата заповед възлагам на Валери Димитров – гл. директор на ГД„АР” в Областна дирекция „Земеделие” – Видин.

Заповедта да се доведе до знанието на съответните длъжностни лица за сведение и изпълнение.

**АЛЕКСАНДЪР МАТЕЕВ / П /**

***Директор на ОД "Земеделие" - Видин***